लापता बच्चों को घर पहुंचाने के लिए चलेगा मुस्कान-2 अभियान
भास्कर संवाददाता| नरसिंहगढ़
लापता बच्चों को अपने घरवालों से मिलवाने के लिए केंद्रीय गृह मंत्रालय 1 से 31 जनवरी 2016 के बीच मुस्कान-2 अभियान चलाएगा। इसके लिए सभी कलेक्टर, सहायक श्रम आयुक्त को निर्देश दे दिए गए हैं। इस काम के लिए बाल विकास विभाग, पुलिस, श्रम विभाग, सभी एनजीओ और श्रमिक संगठन मिलकर काम करेंगे। बता दें कि इसके पहले इसी साल जनवरी और जुलाई में भी ऑपरेशन स्माइल और ऑपरेशन मुस्कान चलाए गए थे, जिनमें बड़ी कामयाबी मिली थी और घरों से दूर हुए लापता बच्चों को उनके परिवारों तक पहुंचाया गया था।
आप क्या कर सकते हैं
अगर अपने आसपास किसी अजनबी बच्चे को कहीं काम करते हुए या बुरी हालत में देखें तो नजदीकी पुलिस थाना, बाल विकास विभाग या सामाजिक कार्यकर्ताओं को बता सकते हैं।
किस अभियान में कितने बच्चे घर वापस पहुंचे थे
ऑपरेशन स्माइल- 9146
ऑपरेशन मुस्कान- 19742
hin_Deva san_Deva hin_Deva hin_Deva hin_Deva hin_Deva mai_Deva hin_Deva